Grad Rijeka, Rijeka, Korzo 16, OIB 54382731928, kojeg zastupa gradonačelnik mr.sc. Vojko Obersnel (u daljnjem tekstu: Grad Rijeka), s jedne strane

i

JLRS, adresa, OIB, kojeg zastupa gradonačelnik/ica; župan/ica (u daljnjem tekstu: JLRS)

zaključili su dana ……………

**SPORAZUM O SURADNJI**

**na provedbi izvannastavne aktivnosti Građanski odgoj i obrazovanje**

**u osnovnim školama**

Članak 1.

Grad Rijeka i JLRS u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, uključujući poslove koji se odnose na brigu o djeci te odgoj i obrazovanje. Poslovi koji se obavljaju u Gradu Rijeci i JLRS-u, sa svrhom ostvarivanja navedenih potreba građana, obuhvaćaju osiguravanje financijskih i materijalnih uvjeta za rad gradskih ustanova odgoja i obrazovanja, financiranje programa s ciljem poboljšavanja postojećeg pedagoškog i pratećeg standarda, kao i osiguravanje mnogih drugih programa u funkciji odgoja i obrazovanja.

Članak 2.

Grad Rijeka i JLRS iskazali su interes surađivati na području odgoja i obrazovanja od zajedničkog interesa, a posebno na provedbi izvannastavne aktivnosti Građanski odgoj i obrazovanje u osnovnim školama.

Ovim se Sporazumom definira suradnja Grada Rijeke i JLRS-a na provedbi izvannastavne aktivnosti iz stavka 1. ovoga članka koji značajno pridonosi i uspješno promiče nenasilje, toleranciju i solidarnost te kod učenika razvija ljudske vrijednosti koje se temelje na prihvaćanju i uključivanju različitosti te poštivanju ljudskih prava, kao i na razumijevanju života u građanskom društvu.

Članak 3.

 Ciljne skupine u navedenom obliku suradnje su djeca polaznici petih i šestih razreda osnovnih škola čiji su Grad Rijeka i JLRS osnivači.

 Po izlasku iz tiska priručnika za učenike sedmih i osmih razreda osnovnih škola, te pripadajućih Smjernica za provođenje tog priručnika namijenjenih učiteljima provoditeljima, Grad Rijeka ustupit će JLRS-u i materijal koji čini sadržaj priručnika, u slučaju da JLRS za istim iskaže interes.

Članak 4.

 Grad Rijeka će u svrhu provođenja ove suradnje i provođenja izvannastavne aktivnosti Građanski odgoj i obrazovanje u osnovnim školama čiji je osnivač JLRS, ustupiti materijal priručnika (priprema za tisak) „Učenik građanin“ namijenjenog učenicima petih i šestih razreda osnovne škole, pripadajućih mapa te popratnih Smjernica za provođenje priručnika namijenjenih učiteljima provoditeljima, bez naknade.

 Strane ovog Sporazuma utvrđuju da je Grad Rijeka ishodio suglasnost autora da se materijal priručnika, mape i Smjernice iz prethodnog stavka ovoga članka ustupe JLRS-u, u svrhu provođenja izvannastavne aktivnosti u osnovnim školama kojih je JLRS osnivač, i to bez naknade.

 JLRS se obvezuje prilikom svake uporabe materija priručnika, mapa i Smjernica iz stavka jedan ovoga članka napomenuti da su isti preuzeti od Grada Rijeke.

 JLRS nema pravo mijenjati i/ili dopunjavati program, te isti ustupati trećim osobama, izuzev osnovnim školama kojih je osnivač, te preuzima odgovornost za eventualne štete koje bi proizašle zbog povrede autorskih prava.

Članak 5.

Svaka će sporazumna strana imenovati osobu odgovornu za operativno provođenje Sporazuma, te o tome obavijestiti drugu stranu prilikom njegovog potpisa. U slučaju da dođe do promjene imenovane osobe, sporazumna strana kod koje je do promjene došlo, o istoj će obavijestiti drugu sporazumnu stranu.

Za nadzor provođenja ovog Sporazuma u ime Grada Rijeke zadužuje se pročelnica Odjela gradske uprave za odgoj i školstvo, a u ime JLRS-a zadužuje se pročelnik/ica \_\_\_\_\_\_\_\_\_\_.

Članak 6.

Sporazumne strane suglasne su da će razmjenjivati iskustva o provođenju programa u osnovnim školama kojih su osnivači, te da će jedna drugoj, na traženje, po proteku svake školske godine, dostavljati izvješća o učincima provođenja programa.

Članak 7.

Sporazumne strane žele da suradnja bude dugoročna, ali svaka strana može raskinuti ovaj Sporazum bilo kada i bez posebnog obrazloženja, uz prethodnu pisanu obavijest drugoj strani od najmanje 30 dana prije raskida.

Članak 8.

Ovaj se Sporazum može mijenjati samo u pisanom obliku, suglasnom voljom obiju sporazumnih strana.

Svi dodaci ovom Sporazumu moraju biti prihvaćeni od obiju sporazumnih strana i ovjereni potpisima ovlaštenih predstavnika obiju strana.

Članak 9.

Sporazum je sastavljen u četiri (4) istovjetna primjerka, od kojih svaka sporazumna strana zadržava po dva (2) primjerka.

Sporazum stupa na snagu danom potpisa ovlaštenih predstavnika obiju sporazumnih strana.

KLASA:

URBROJ:

U Rijeci, …….

GRAD RIJEKA JLRS

GRADONAČELNIK GRADONAČELNIK/ICA

 ŽUPAN/ICA

mr. sc. VOJKO OBERSNEL \_\_\_\_\_\_\_\_\_\_\_\_\_\_ .